ประกาศคณะกรรมการกํากับหลักทรัพย์และตลาดหลักทรัพย์ที่ กด. 24/2563เรื่อง หลักเกณฑ์และวิธีการคัดเลือกและแต่งตั้ง กรรมการตลาดหลักทรัพย์แห่งประเทศไทย(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14 วรรคหนึ่ง (1) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 159/1 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้ยกเลิกความในข้อ 7 แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กด. 15/2562 เรื่อง หลักเกณฑ์และวิธีการคัดเลือกและแต่งตั้งกรรมการตลาดหลักทรัพย์แห่งประเทศไทย ลงวันที่ 17 พฤษภาคม พ.ศ. 2562 และให้ใช้ความต่อไปนี้แทน"ข้อ 7 ให้คณะอนุกรรมการพิจารณากลั่นกรองรายชื่อที่ได้รับตามข้อ 5 โดยพิจารณาจากบุคคลที่มีลักษณะดังต่อไปนี้ (1) มีคุณสมบัติและไม่มีลักษณะต้องห้ามตามมาตรา 160 เว้นแต่กรณีที่บุคคลดังกล่าว มีลักษณะต้องห้ามตามมาตรา 160(4) และได้ดําเนินการตามที่กําหนดไว้ในข้อ 7/1 แล้ว (2) มีองค์ความรู้หรือประสบการณ์ตามข้อ 8/1ให้คณะอนุกรรมการเสนอชื่อบุคคลที่มีความเหมาะสมตามวรรคหนึ่ง ต่อคณะกรรมการ ก.ล.ต. ตามหลักเกณฑ์ดังต่อไปนี้ พร้อมระบุเหตุผลประกอบการเสนอชื่อ(1) เสนอรายชื่อเท่ากับ 2 เท่าของจํานวนกรรมการตลาดหลักทรัพย์ที่จะแต่งตั้ง (2) เสนอรายชื่อน้อยกว่า 2 เท่าของจํานวนกรรมการตลาดหลักทรัพย์ที่จะแต่งตั้ง เฉพาะกรณีที่รายชื่อที่ได้รับจากผู้มีสิทธิเสนอชื่อตามข้อ 5 มีจํานวนน้อยกว่า 2 เท่าของจํานวนกรรมการตลาดหลักทรัพย์ที่จะแต่งตั้ง" ข้อ 2 ให้เพิ่มความต่อไปนี้เป็นข้อ 7/1 ในหมวด 2 การแต่งตั้งคณะอนุกรรมการ แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 15/2562 เรื่อง หลักเกณฑ์และวิธีการคัดเลือกและแต่งตั้งกรรมการตลาดหลักทรัพย์แห่งประเทศไทย ลงวันที่ 17 พฤษภาคม พ.ศ. 2562"ข้อ 7/1 ในกรณีที่บุคคลที่ได้รับการเสนอชื่อตามข้อ 5 มีลักษณะต้องห้ามตาม มาตรา 160(4) บุคคลนั้นต้องจัดให้มีคํารับรองว่ายินยอมลาออกจากตําแหน่งที่เป็นลักษณะต้องห้ามดังกล่าวโดยให้มีผลก่อนวันที่เข้าดํารงตําแหน่งกรรมการตลาดหลักทรัพย์" ข้อ 3 ให้ยกเลิกความในข้อ 8 แห่งประกาศคณะกรรมการกํากับหลักทรัพย์ และตลาดหลักทรัพย์ ที่ กด. 15/2562 เรื่อง หลักเกณฑ์และวิธีการคัดเลือกและแต่งตั้งกรรมการ ตลาดหลักทรัพย์แห่งประเทศไทย ลงวันที่ 17 พฤษภาคม พ.ศ. 2562 และให้ใช้ความต่อไปนี้แทน "ข้อ 8 บุคคลที่คณะกรรมการ ก.ล.ต. จะคัดเลือกและแต่งตั้งให้เป็นกรรมการ ตลาดหลักทรัพย์ ต้องมีคุณสมบัติและไม่มีลักษณะต้องห้ามตามมาตรา 160 เว้นแต่กรณีที่บุคคลดังกล่าว มีลักษณะต้องห้ามตามมาตรา 160(4) และได้ดําเนินการตามข้อ 7/1 แล้ว"ข้อ 4 ให้เพิ่มความต่อไปนี้เป็นข้อ 8/1 แห่งประกาศคณะกรรมการกํากับหลักทรัพย์ และตลาดหลักทรัพย์ ที่ กด. 15/2562 เรื่อง หลักเกณฑ์และวิธีการคัดเลือกและแต่งตั้งกรรมการ ตลาดหลักทรัพย์แห่งประเทศไทย ลงวันที่ 17 พฤษภาคม พ.ศ. 2562 "ข้อ 8/1 เพื่อให้องค์คณะของคณะกรรมการตลาดหลักทรัพย์ประกอบด้วยบุคคล ที่มีองค์ความรู้และประสบการณ์ที่หลากหลาย ในการคัดเลือกและแต่งตั้งให้เป็นกรรมการตลาดหลักทรัพย์ คณะกรรมการ ก.ล.ต. จะต้องคํานึงถึงบุคคลที่มีลักษณะดังต่อไปนี้ด้วย(1) มีประสบการณ์การเป็นหรือเคยเป็นกรรมการ หรือผู้บริหารระดับสูงของบริษัท ที่มีหลักทรัพย์จดทะเบียนในตลาดหลักทรัพย์(2) มีความรู้หรือประสบการณ์ที่จําเป็นต่อการดําเนินงานของตลาดหลักทรัพย์ ในด้านใดด้านหนึ่งหรือหลายด้านดังนี้ (ก) กลยุทธ์ทางธุรกิจหรือทางการตลาด (ข) การบริหารความเสี่ยง (ค) ดิจิทัล (ง) กฎหมายธุรกิจ การเงิน ตลาดทุน หรือกฎ กติกาสากล ที่เกี่ยวข้องกับตลาดทุน (จ) การแข่งขันระหว่างประเทศ (ฉ) บัญชีในการพิจารณาความรู้หรือประสบการณ์ตามวรรคหนึ่ง (2) คณะกรรมการ ก.ล.ต. จะให้น้ําหนักเพิ่มขึ้นกับบุคคลที่มีความรู้หรือประสบการณ์ดังกล่าวในกิจการตลาดหลักทรัพย์ ธุรกิจหลักทรัพย์ หรือธุรกิจการเงินในการคัดเลือกและแต่งตั้งกรรมการตลาดหลักทรัพย์ในแต่ละครั้ง คณะกรรมการ ก.ล.ต. อาจกําหนดความรู้หรือประสบการณ์เฉพาะด้านใดด้านหนึ่งหรือหลายด้านตามวรรคหนึ่ง (2) ก็ได้ โดยคํานึงถึงบทบาท หน้าที่ หรือภารกิจตามที่กําหนดไว้ในกฎหมาย รวมถึงความจําเป็นเชิงกลยุทธ์และพันธกิจของตลาดหลักทรัพย์" ข้อ 5 ให้เพิ่มความต่อไปนี้เป็นข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 15/2562 เรื่อง หลักเกณฑ์และวิธีการคัดเลือกและแต่งตั้งกรรมการ ตลาดหลักทรัพย์แห่งประเทศไทย ลงวันที่ 17 พฤษภาคม พ.ศ. 2562 "ข้อ 10 ในกรณีที่บุคคลที่ได้รับการคัดเลือกและแต่งตั้งให้เป็นกรรมการตลาดหลักทรัพย์เป็นบุคคลตามข้อ 7/1 และบุคคลดังกล่าวมิได้ลาออกจากตําแหน่งที่ทําให้มีลักษณะต้องห้าม ตามมาตรา 160(4) ตามที่ได้แจ้งไว้ในคํารับรองของตน ให้ถือว่าบุคคลนั้นไม่เคยได้รับแต่งตั้งให้เป็นกรรมการตลาดหลักทรัพย์ในครั้งนั้น โดยคณะกรรมการ ก.ล.ต. จะพิจารณาคัดเลือกและแต่งตั้งกรรมการตลาดหลักทรัพย์จากบุคคลอื่นที่อยู่ในรายชื่อตามที่คณะอนุกรรมการเสนอตามข้อ 7 แทน หากไม่มีบุคคลอื่นเหลืออยู่ในรายชื่อตามที่คณะอนุกรรมการเสนอตามข้อ 7 หรือ ไม่มีบุคคลใดได้รับการคัดเลือกตามวรรคหนึ่ง คณะกรรมการ ก.ล.ต. จะดําเนินการคัดเลือกและแต่งตั้งกรรมการตลาดหลักทรัพย์ตามประกาศนี้ใหม่สําหรับตําแหน่งที่ยังว่างอยู่" ข้อ 6 ประกาศนี้ให้ใช้บังคับตั้งแต่วันที่ 16 กันยายน พ.ศ. 2563 เป็นต้นไป ประกาศ ณ วันที่ 17 สิงหาคม พ.ศ. 2563 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์